Εμβέρ

Εμβέρ (Enver), κύριο όνομα αντρικό, τούρκικο και αλβανικό. 

Το όνομα Εμβέρ προέρχεται από το τούρκικο Ενβέρ (Enver), με μεταβολή του ν σε μ χάριν ευφωνίας, και αυτό από το αραβομουσουλμανικό όνομα κυρίως της γαλλόφωνης Βόρειας Αφρικής Ανουάρ, أنور (ʼanwar) «φωτεινότερος, λαμπρότερος», είναι δηλαδή σημασιολογικά παρεμφερές με τα ονόματα Αγλαΐα, Ηλέκτρα, Κλάρα, Ρωξάνη, Σβετλάνα, Φωτεινός/Φωτεινή κτλ.

Το όνομα απαντά επίσης στις χώρες της πρώην Γιουγκοσλαβίας (Σερβία, Κόσοβο, Βοσνία, Μαυροβούνιο και Βόρεια Μακεδονία) και της πρώην Σοβιετικής Ένωσης (Ρωσία, Ουκρανία, Αζερμπαϊτζάν).

Πρόσωπα με το όνομα Εμβέρ/Ενβέρ
Εμβέρ Πασάς (Enver Paşa, 1881–1922), ηγέτης των Νεοτούρκων
Εμβέρ Χότζα (Enver Hoxha, 1908–1985), πρωθυπουργός της Αλβανίας
Εμβέρ Κολάκοβιτς (Enver Čolaković, 1913–1976), Βόζνιος λογοτέχνης
Ενβέρ Μάριτς  (Енвер/Enver Marić, 1948), Βόσνιος διεθνής τερματοφύλακας της εθνικής Γιουγκοσλαβίας 
Ενβέρ Χατζηάμπντιτς (Енвер Хаџиабдић/Enver Hadžiabdić, 1945), Βόσνιος ποδοσφαιριστής της Λάρισας (1979–1980)
Ενβέρ Λισίν (Энвер Геннадьевич Лисин, 1986), Ρώσος πρωταθλητής του χόκεϊ επί πάγου
Ενβέρ Ισμαήλοφ (Енве́р Серве́рович Ізма́йлов/Enver İzmaylov, 1955), ταταρικής καταγωγής Ουκρανός κιθαρίστας της τζαζ

Σημειώσεις

Ανδρικά ονόματα
Τουρκικά ονόματα
Αλβανικά ονόματα